คนจะดังอ่ะ
ปลายสัปดาห์ที่ผ่านมา ทนุศักดิ์ เล็กอุทัย รมช.คลัง รัฐมนตรีขวัญใจคนจนผู้คลั่งไคล้ในเกมกีฬาฟุตบอลเป็นชีวิตจิตใจสไตล์คล้าย &#8220;เมสซี&#8221;
29 ต.ค. 2555

ปลายสัปดาห์ที่ผ่านมา ทนุศักดิ์ เล็กอุทัย รมช.คลัง รัฐมนตรีขวัญใจคนจนผู้คลั่งไคล้ในเกมกีฬาฟุตบอลเป็นชีวิตจิตใจสไตล์คล้าย “เมสซี”
สปีดความเร็วลีลาในการกระชากลากเลื้อยฟุตบอลไม่แพ้ “เจ็ตโด้” 
เขาเพิ่งได้รับการแต่งตั้งจากสมาคมฟุตบอลแห่งประเทศไทยในพระบรมราชูปถัมภ์ ให้เป็นผู้จัดการทีมฟุตบอลทีมชาติไทยชุดใหญ่ ตัดหน้าลูกพี่ กิตติรัตน์ ณ ระนอง รองนายกฯ และ รมว.คลัง ที่รักฟุตบอลพอๆ กับชอบเตะ
ผู้จัดการทีมชาติถือเป็นงานหนักสำหรับรัฐมนตรีขวัญใจคนจนคนนี้ไม่น้อย เพราะต้องหาเงินหาทองมาหล่อเลี้ยงนักเตะ ทีมงาน ในจำนวนที่มหาศาล
บรรดารัฐวิสาหกิจและเพื่อนพ้องน้องพี่ทั้งหลายเตรียมตัวไว้ อาจโดนไหว้วาน อิๆๆ
งานช้างไม่ทันเสร็จ วันวานมีการโปรดเกล้าฯ แต่งตั้งรัฐมนตรีใหม่
งานใหญ่ก็หล่นใส่ รมช.ทนุศักดิ์อีก เมื่อกระทรวงคลังซึ่งเดิมทีมีรัฐมนตรี 3 คน ถูกลดลงเหลือ 2 คน 
รัฐมนตรีทนุศักดิ์จึงหนีไม่พ้นต้องรับงานเพิ่มแน่ๆ
ฉงฉานจริงๆ ไหนงานประจำจะเพิ่มขึ้นล้นมือ และมีหน้าที่ต้องดึงสรรพกำลังหาสปอนเซอร์มาสนับสนุนฟุตบอลทีมชาติไทยอีก
แต่เชื่อว่าทนุศักดิ์ทำได้ แน่ๆ
ลำพังรัฐแค่ดึงเงินกองสลากฯ มาซักงวด น่าจะพอเลี้ยงทีมโค้ชและนักบอลได้เป็นปีแล้วละ...